ຈີນຈັບ​ ພວກ​ໂຕນ​ໜີ​ ຈາກ ​ເກົາຫຼີ​ເໜືອ ແລະ ຜູ້ນຳທາງ 
ຊາວເກົາຫຼີເໜືອ ໃຊ້ບັນດາປະ​ເທດ ​ເອເຊຍຕາ​ເວັນ​ອອກສຽງ​ໃຕ້ ເປັນທາງຜ່ານ ຂອງການໂຕນໜີ ​ເພື່ອ​ໃຫ້​ໄປ​ຮອດ​ ຈຸດໝາ​ຍປາຍທາງ ຄື​ເກົາຫຼີ​ໃຕ້.
ພວກນັກເຄື່ອນໄຫວຂອງອົງການສິດທິມະນຸດເກົາຫຼີໃຕ້ ກ່າວວ່າ ພວກເຈົ້າໜ້າທີ່ຈີນ ໄດ້ຈັບກຸມ ພວກທີ່ໂຕນໜີອອກຈາກເກົາຫຼີ ເໜືອຈຸນຶ່ງ ທີ່ພະຍາຍາມເດີນທາງໄປຍັງ ປະເທດເອເຊຍຕາເວັນ ອອກສຽງໃຕ້ປະເທດນຶ່ງ ເພື່ອໃຫ້ໄປຮອດຈຸດໝາຍປາຍທາງ ຄືເກົາຫຼີໃຕ້ ພວກນັກເຄື່ອນໄຫວສິດທິມະນຸດ ໄດ້ກ່າວຕໍ່ VOA ພະແນກເກົາ ຫຼີວ່າ ຕໍາຫຼວດຈີນໄດ້ກັກຂັງ ພວກທີ່ໂຕນໜີ 11 ຄົນ ແລະຫົວໜ້າ ນໍາພາອີກ 2 ຄົນ ໃນແຂວງຄຸນໝິງ ທາງພາກຕາເວັນຕົກສຽງໃຕ້ ໃນວັນສຸກແລ້ວນີ້ ພວກເຂົາເຈົ້າໄດ້ກ່າວວ່າ ພວກໂຕນໜີຈຸນີ້ ກໍາລັງຈະຂຶ້ນລົດເມ ເພື່ອເຂົ້າໄປຍັງປະເທດນຶ່ງ ທີ່ບໍ່ໄດ້ລະບຸໃນເຂດເອເຊຍຕາເວັນອອກ ສຽງໃຕ້ ແຫຼ່ງຂ່າວໄດ້ລາຍງານວ່າ ມີ 2 ຄົນສາມາດຫລົບໜີຈາກການຈັບກຸມດັ່ງກ່າວນີ້ໄດ້ ພວກນັກເຄື່ອນໄຫວຍັງໄດ້ກ່າວອີກວ່າ 2 ຄົນ ຫົວໜ້ານໍາພານັ້ນແມ່ນຖືສັນຊາດຈີນ ເຊື້ອສາຍເກົາຫຼີ ການໂຕນໜີຈາກການກົດຂີ່ແລະຄວາມທຸກຍາກຂອງຊາວເກົາຫຼີເໜືອນີ້ ຕາມປົກກະ ຕິແລ້ວຈະເດີນທາງແບບລັບໆ ໄປຍັງປະເທດເພື່ອນບ້ານຂອງຈີນໂດຍໄພຮັບຄວາມ ຊ່ວຍເຫຼືອຈາກພວກນຳທາງ ມີພວກໂຕນໜີຊາວເກົາຫຼຼີເໜືອຫລາຍໆຄົນພະຍາຍາມ ເດີນທາງໄປມຽນມາລາວ ແລະຫວຽດນາມ ໃນຄວາມຫວັງເພື່ອຈະໄປຂຶ້ນເຮືອບິນຢູ່ໃນ ປະເທດທີ່ກ່າວມານັ້ນ ບິນໄປຍັງປະເທດເກົາຫຼີໃຕ້ ໃນທີ່ສຸດ ຈີນຖືພວກທີ່ໂຕນໜີດັ່ງກ່າວນີ້ວ່າ ເປັນພວກອົບພະຍົບຫລົບໜີທາງດ້ານເສດຖະກິດ ທີ່ຜິດກົດໝາຍ ແລະຖືກສົ່ງກັບຄືນປະເທດ ຖ້າຫາກວ່າຖືກທາງການຈີນຈັບໄດ້